Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: gyakorol hatósági jogkört a rádiózásról és televíziózásról szóló 1996. évi I. törvény (Médiatörvény) szerint.
Paragraph Index: 59

2005. évben az országgyûlési biztos általános helyettese állampolgári panasz alapján Székesfehérvár Megyei Jogú Város Polgármesteri Hivatalának honlapján (szekesfehervar.hu) üzemeltetett önkormányzati internetes fórumon moderálási gyakorlatát vizsgálta (OBH 4541/2004.). Vizsgálati hatáskörét arra alapozta, hogy az internet – annak ellenére, hogy nélkülözi a hagyományosnak tekinthetõ terek, utcák, parkok gyökereit – olyan sok közös vonást mutat a klasszikus értelemben vett közösségi terekkel, hogy funkciója gyakorlatilag azokkal azonosnak tekinthetõ. Az állami vagy önkormányzati internetes oldalak, illetõleg internetes fórumok bárki számára rendelkezésre állnak, azokat döntõen állami vagy önkormányzati forrásokból, vagyis közpénzbõl tartják fenn, és az állampolgárok – nem mellékesen: üdvözlendõ – közéleti részvételében jelentõs szerepet játszanak. Mindezek alapján pedig az állami vagy önkormányzati szervek által fenntartott internetes honlapokon üzemelõ fórumokat közszolgáltatásnak tekintette. Vizsgálata során megállapította, hogy a Polgármesteri Hivatal elõmoderálásnak nevezett gyakorlata cenzúrának tekintendõ, ezért ezen eljárásával a véleménynyilvánítási szabadsággal összefüggõ alkotmányos visszásságot okozott. Az általános helyettes ajánlása nyomán a panasszal érintett honlapon megszûnt az elõmoderálás. A Miniszterelnöki Hivatalt vezetõ miniszter és a belügyminiszter útján valamennyi állami és önkormányzati szerv vezetõjének figyelmét felhívta arra, hogy hivatalos honlapjaik fórumain történõ moderálást csak a véleménynyilvánítási szabadság korlátozásával kapcsolatos szigorú, garanciális jelentõségû követelményeknek megfelelõen végezzenek. (A jelentést követõen több minisztérium felelõse rövid úton jelezte, hogy moderálási gyakorlatuk már korábban is megfelelt a vázolt kritériumoknak.) Az országgyûlési biztos általános helyettese egy internetes portál fórum rovatában megtalálható obszcén és rasszista tartalmakat sérelmezõ panasz alapján megállapította, hogy nem tekinthetõk közszolgáltatást végzõ szervnek az internetes portálok, amelyek nem látnak el állami vagy önkormányzati feladatot, nem részesülnek semmilyen állami támogatásban, továbbá az internet-felhasználóknak lehetõségük van arra, hogy az igényelt szolgáltatást több, könnyen elérhetõ más szervtõl vegyék igénybe, ezért eljárásuk vizsgálatára az állampolgári jogok országgyûlési biztosának általános helyettesének vizsgálata nem terjed ki. Az országgyûlési biztos általános helyettese egy hírügynökség panasza alapján folytatott vizsgálata (OBH 6143/2004.) során a Honvédelmi Minisztérium és a Belügyminisztérium tájékoztatási gyakorlatát vizsgálta. Ennek során megállapította, hogy a HM azon gyakorlata, miszerint „a sajtóközleményeket kizárólag a Magyar Távirati Irodának, mint közszolgálati feladatot ellátó szervnek” küldi meg, a sajtószabadsággal összefüggõ visszásságot okoz, emellett a HM és az MH által követett gyakorlat a sajtószervek között nem ún. ésszerû indok szerint tesz megkülönbözetést, így a hátrányos megkülönböztetés tilalmával összefüggõ visszásságot okoz. A Belügyminisztérium tájékoztatási gyakorlatának vizsgálata során az ombudsman alkotmányos joggal összefüggõ visszásságra utaló körülményt nem tapasztalt. 1.20. Munkajogi ügyek A munkaviszony, illetve egyéb foglalkoztatási jogviszony során bekövetkezõ konfliktusok, érdeksérelmek alapvetõen befolyásolják az állampolgárok mindennapjait, ezért munkajogi sérelmeik orvoslása érdekében ebben az esztendõben is több százan fordultak az országgyûlési biztoshoz. A beadványokból az is megállapítható, hogy a panaszosok – a gyakran sokáig elhúzódó, lassú – bírósági eljárás helyett, illetve mellett reméltek gyors, hathatós segítséget az ombudsmantól. Az ilyen jellegû beadványok fõként a munkaviszony jogellenes megszüntetésével, illetve a munkaszerzõdésben foglaltak megszegésével voltak kapcsolatosak. Tekintettel azonban a hatásköri korlátaira, a panaszok nagy részét, a megfelelõ tájékoztatás mellett, kénytelenek voltunk elutasítani. 2006/162/II. szám Változatlanul sok beadvány érkezik azzal kapcsolatban, hogy a munkáltatók a munkára jelentkezés és a foglalkoztatás

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes